Ite alet…

In alent sos bolos de sa mente
si su dolore colpat in pienu?
Podet su coro isfidare serenu
sas iras viles de sa mala zente,

Ma cand’enit sa morte onnipotente
messende vidas che falche su fenu,
mancat a dogn’ispiritu s’alenu,
frittit sa testa su pius balente.

E deo ch’in sa bella terra nostra
sos viles che leone hap’isfidadu,
ca non connosco s’umana paura,

M’hat fattu modde sa perdida ostra
e timorosu e tristu so’ torradu
pianghinde in sa ostra sepultura.